“แยกขวดช่วยหมอ” นำไปผลิตเป็นชุด PPE
นายพัฒน์ เสถียรถิระกุล นางสาววัชรนันท์ พิริยพูล ผู้บริหารรุ่นใหม่จาก KI Sugar Group  (บจ.น้ำตาลสุรินทร์) ร่วมเป็นส่วนหนึ่งในการช่วยเหลือบุคลากรทางการแพทย์สู้วิกฤตโควิด-19  ด้วยการมอบขวด PET จำนวน 130 กิโลกรัม ให้กับ PTT GC (YOU เทิร์น) และสนับสนุนทุน  100,000 บาท ให้กับมูลนิธิทันตแพทยศาสตร์มหิดล โดยมี ศ.คลินิกเกียรติคุณ ทพ.นิติพันธ์ จีระแพทย์ นายกสมาคมศิษย์เก่าทันตแพทยศาสตร์มหาวิทยาลัยมหิดล และคณะ เป็นผู้รับมอบ เพื่อรวบรวมขวด PET นำไปผลิตเป็นชุด PPE ใช้สนับสนุนการทำงานของบุคลากรทางการแพทย์ให้สามารถทำงานได้อย่างปลอดภัย ในสถานการณ์การแพร่ระบาดของเชื้อไวรัสโควิด-19 และนำไปบริจาคในพื้นที่ที่ขาดแคลนต่อไปสำหรับโครงการ “แยกขวดช่วยหมอ” ภารกิจระดมขวด PET เพื่อนำไปผลิตเป็นชุดป้องกันส่วนบุคคล (PPE) ให้กับบุคลากรทางการแพทย์ ดำเนินการโดย YOUเทิร์น by PTT GC นำขวด PET ไปแปรรูปเป็นเส้นใย ถักทอเป็นผืนผ้าแล้วเคลือบสะท้อนน้ำและมูลนิธิทันตแพทยศาสตร์มหิดล จัดสรรทุนในการตัดเย็บเป็นชุด PPE สำเร็จรูป ให้กับบุคลากรทางการแพทย์